Amundsenhavet
Store norske leksikon,Geografi,Verdens geografi,Antarktis
Amundsenhavet er et randhav til Sørishavet ved Antarktis, utenfor Marie Byrd Land, mellom Cape Dart, Siple Island ved 98° vestlig lengde og Cape Flying Fish, Thurston Island ved 123° vestlig lengde. Amundsenhavet er for det meste isdekt.
Navnet ble gitt av førstestyrmann Nils Larsen under Norvegia-ekspedisjonen i 1928–1929 til ære for den norske oppdageren Roald Amundsen.Isbremmene langs kysten av Amundsenhavet er svært påvirket av de globale klimaendringene og har blitt både tynnere og mer ustabile. Dette medfører at iskappen innenfor er mer utsatt for raske endringer, og det er denne delen av innlandsisen i Antarktis hvor isbreene minsker raskest i dag. Endringsprosessene som foregår her her kan potensielt bidra vesentlig til fremtidig global havnivåstigning. Amundsenhavet er på grunn av disse forholdene i dag et helt sentralt område for forskning i Antarktis. Les mer i Store norske leksikon randhav hav Antarktis